Jroning èksperimèn sing pisanan, para paneliti iki mènèhi label marang DNA saka phages nganggo Phosphorus-32 radioaktif (èlemèn phosphor ana ing DNA nanging ora ana siji-sijia ing 20 asam amino saka ngendi protein mau digawé). Èksperimèn ngidinaké phages nulari E. coli, banjur kulit protein dijupuk saka sèl sing wis ditulari nganggo blèndher lan alat centrifuge. Pungkasané ditemokaké yèn panjejak radioaktif (radioactive tracer) bisa katon mung ing sèl bakteri lan ora ing kulit protein.